Frowe wilt dv mich genern (Mit aufgelösten Abbreviaturen)
Dú vil gv̊te·
dc si selig mvͤsse sin·
we der hv̊te·
die man tůt der welde schin·
die mir hat benomen· dc man si niht wan selten set·
so dú svnne dú des abendes vnder get·

Swer der frǒwen·
hvͤtet dem kúnde ich den ban·
wan dvrh schǒwen·
so geschv̊f si dem man·
dc si wer ein spiegel al der werlde ein wunne gar·
wc sol golt begraben des nieman wirt gewar·

 Ich mv̊s sorgen·
wen dú lange naht zerge·
gegen dem morgen·
dc ichs einest an gesê·
min vil liebe svnnen dú mir so wunnenklichen taget·
dc min ǒge ein truͤbes wolken wol verklaget·

Deutsche Philologie
Deutschland
12. Jahrhundert
13. Jahrhundert
Mittelhochdeutsch
Versdichtung
Codex Manesse